Flavell Te Ururoa: Motions — Pike River Mine West Coast—Tragedy 
Flavell Te Ururoa: Motions — Pike River Mine West Coast—Tragedy 
[Volume:669;Page:15812] 
TE URUROA FLAVELL (Maori Party—Waiariki) 
: 
 Whakataka te hau ki te uru whakataka te hau ki te tonga kia makinakina ki uta kia mataratara ki tai. Kia hi ake ana te atakura he tio he huka he hauhunga. Tihe—e mauri ora! 
E te parekura e nga mate e nga aitua o te wa e nga totara nui o te wao koutou kua tangohia e te Ringa-Kaha-o-Aitua moe mai moe mai moe mai ra. Ko koutou tera i haere ki te kopu-o-Papatuanuku ki reira mahi ai i nga mahi hei oranga mo nga tamariki mo nga mokopuna mo koutou mo o koutou hoa te hoki mai. Te hoki mai ki te whai ao ki te ao marama. 
Koi nei au e tu ake nei hei whaiwhai haere i te ahuatanga o nga korero i te rangi nei e koro ma e tama ma; ki te tuku i nga mihi ki a koutou e noho huna nei i te whai ao i te ao marama. Ko koutou tera i te kopu o Papatuanuku e tatari nei e tatari nei e tatari nei. Anei te motu kei runga i a Papatuanuku e tatari nei e tatari nei e tatari nei. I tona mutunga mai kare koutou i te hoki ora mai ki roto i nga ringaringa o wa koutou whanau i te wa i a koutou. Ko koutou nga toa i te wa i a koutou. Ko koutou nga ringa raupa i te wa i a koutou. Ko koutou nga kaitohutohu i te wa i a koutou. Ko koutou nga kaimirimiri o te tuara o wa koutou whanau i te wa i a koutou; e kore koutou e hoki ora mai. Koi nei te tangi o te ngakau e hoa ma ko koutou tera e takoto nei e noho huna nei i te kopu o Papatuanuku. Anei te motu anei te ao e tangi nei ki a koutou. Okioki mai okioki mai okioki mai. 
Kai te tangi te motu Maori mai Pakeha mai tamariki mai koeke mai kuia mai koroua mai. Te motu tenei e tangi nei ki a koutou moe mai moe mai moe mai ra. Kua rongo i nga korero mo koutou i te wa i a koutou e takatu ana i te mata o te whenua. E hoa ma kua whakahihi te motu i a koutou. Ae! Ehara i te mea i eke koutou ki nga taumata o te motu. Ehara i te mea i eke koutou ki nga pakitara o te Whare Paremata. Kao! Engari o roto i te ngakau o wa koutou whanau i eke i eke koutou ki nga taumata e tika ana. E kore taea te karo tera ahuatanga. Ana i te rangi nei kotahi tonu te korero kotahi tonu te whakaaro kotahi tonu te wairua e hoa ma koutou kua ngaro. Kua eke koutou kua eke koutou kua eke koutou ki te tiketiketanga o te ao. Moe mai moe mai takoto mai. 
E te motu me penei rawa te korero. Waiho ratou kia moe kia okioki. Kia hoki mai ki a tatou te hunga ora huri noa i to tatou Whare tena koutou kia ora tatou katoa. Kei wareware ko te ahuatanga o te hunga penei i ta wenei e korero nei i ngana i ngana i whakahokia mai tera tira ki roto i nga ringaringa o te motu. Me mihi ka tika ki a ratou. Me te mohio ano hoki i tino tihaehae te tangi o te ngakau o tera hunga na runga i te aha? He hoa haere he hoa tata ratau ki a ratau. No reira me mihi ra ki a ratou. Ko taku noa ake ko te whaiwhai haere i nga mihi a enei na. Ko te mate ke kare i eke ki tera o nga wawata o tatau katoa. 
I a au e hoki ana ki te wa kainga inapo nei i te mutunga mai o nga mahi i te Whare Paremata nei au e whakaaro ake nei mena koi nei te tangi o toku ngakau mo te rua tekau ma iwa ka pehea hoki te motu i te wa o te pakanga i nga tau kua hipa? Ara nga tohu mo te hunga kua ngaro. Ko te rua tekau ma iwa tenei engari kai te tangi te motu. Koi nei te aroha atu ki a tatau katoa. Ko ratau tenei i whai nei i te ahuatanga o te hunga kua ngaro. Ara ko tera mokopuna e ai ki nga korero ono tekau ma rima te hunga i mate—Dobson tokowha Strongman tekau ma iwa Cave Creek tekau ma wha ara ano te tangi o te ngakau. Kotahi tonu te tira i haere nei i te rangi nei me waiho ratau kia moe. No reira ko taku noa ake e te Whare huri noa huri noa waiho ratou kia moe. Ki nga whanau ki te rohe ki te motu e tangi nei kia kaha mai tatau. Me tu pokohiwi ki te pokohiwi ringa ki te ringa ki te tautoko i tera hunga e tangi nei i tenei wa kia kore ratau e noho i te mokemoke i te awangawanga engari me whakapakari tatau i a ratau i te mea ko tatau tenei e tangi nei. Huri noa i to tatau Whare tena koutou tena koutou tena koutou katoa. 
Whakaaria mai 
Tou ripeka ki au 
Tiaho mai na roto i te po 
Hei kona au titiro atu ai 
Ora mate 
Hei au koe noho ai. 
Whakaaria mai 
Tou ripeka ki au 
Tiaho mai na roto i te po 
Hei kona au titiro atu ai 
Ora mate  
Hei au koe noho ai. 
Amine. 
[ 
Cease the winds from the west cease the winds from the south let the breezes blow over the land let the breezes blow over the ocean. Let the red-tipped dawn come with a sharpened air a touch of frost a promise of a glorious day. Behold the sneeze of life!  
Oh disaster oh deaths oh calamities of the moment oh mighty totara trees of the forest those of you taken by the Great Hand of Death sleep there rest there and slumber on. You went into the bowels of mother Earth to carry out your responsibilities that would ensure sustenance for the children grandchildren yourselves and your friends but never to return to the world of brightness and enlightenment. 
This is why I am standing here following up the circumstance of today’s speeches oh old and young ones paying tribute to you hidden there from the world of brightness and enlightenment; instead you are there in the bowels of mother Earth waiting waiting and waiting. Meanwhile on the surface of mother Earth the nation is waiting as well—waiting waiting and waiting. But in the end you are not coming back alive into the arms of your families as before. You were warriors in your time worked hard gave advice nurtured your families but are not returning alive. This is the reason why we are grieving inside because you are lying there concealed from us in the bowels of mother Earth. Here is the country and the world in mourning for you. Rest in peace rest in peace rest in peace.  
The nation weeps—Maori non-Maori children adults elderly womenfolk elderly menfolk— this then is the nation that mourns for you; rest peacefully rest peacefully rest peacefully. We have heard stories about you in the prime of your life during your life on the land. The country is proud of you. Indeed yes! It is not as though you reached the pinnacles of the country adorned the walls of Parliament House. No not at all! But in the hearts of your families you reached the right levels. You cannot ignore that. Not at all. So today colleagues there is only one statement one thought and one spirit; it is about you who are no longer here gone. You have reached the very pinnacle of the universe. Sleep rest and lie there.  
To the people of the country let me say this: leave them there to rest and slumber. I come back to us the world of the living to us throughout our House: greetings to you and greetings to us all. Lest we forget as others before me alluded to the country’s services made every attempt to rescue these men. We must acknowledge their efforts in the full knowledge that they were heart-broken as well because they were close work compatriots and friends to each other. We need to recognise this. My part is merely to follow up on the acknowledgments by these ones who spoke before me. The real problem is that the outcome was not what we all wanted.  
As I was making my way home after completing some work relating to Parliament last night I was thinking to myself: if I am grieving like this for 29 people how did the country react to a war in past years? Look about you. There are the memorial symbols commemorating those who fell. This is a mere 29 and the country is grief-stricken. How I feel sorry for us all. They are the ones who died. At Dobson four died; At Strongman 15; at Cave Creek 14; so the heart grieves. Only one company of men died today so let them rest there. All I am simply saying to each and every one of you in the House is to allow them to rest there. My call to the families the region and the country in grief is for us to be staunch to stand shoulder to shoulder hand in hand and support those who are in grief now so that they do not feel alone and anxious. We must make them stronger because they mirror us in our grief. So greetings to you throughout the House and greetings to you all.  
Show me  
Your cross 
Let it shine there in the darkness 
I look to thee 
In life and death 
Let me abide with thee. 
Show me  
Your cross 
Let it shine there in the darkness 
I look to thee 
In life and death 
Let me abide with thee. 
Amen. 
] 
Members joined in the singing of the waiata. 
TE URUROA FLAVELL 
: E tau ki runga i a tatau katoa te wairua o nga matua tupuna. Na ratau i whakatakoto te ara hei hikoinga ma tatau nga uri; i whakato ki o tatau ngakau ki nga tikanga hei aratakingia i a tatau; kia ngakaunui ki te hapai i wa tatau mahi katoa i roto i te pono i te tika i te maramatanga; me te aroha o tetahi ki tetahi. Koia ra e Rongo whakairia ki runga tu toro whiti whakamaua kia tina tina hui e taiki e! 
[ 
Let the spirituality of our ancestors settle upon us. They were the ones who set down the path for us the descendants to traverse. They also embedded customs in us that would guide commit and elevate all that we do in good faith righteousness and understanding with a love for each other. Hearken Rongo hang it above and allow us to fix it there firmly very firmly; alas it is fixed and firm 
.] 
Motion agreed to.